SET สัปดาห์นี้ Sideways Down จับตา GDP จีน-ประชุม BOJ ชู BLA, BCPG, KSL หุ้นเด่น
“โนมูระฯ”ชี้ SET สัปดาห์นี้ Sideways Down จับตา GDP จีน-ประชุม BOJ ชู BLA, BCPG, KSL หุ้นเด่น
“โนมูระฯ”ชี้ SET สัปดาห์นี้ Sideways Down จับตา GDP จีน-ประชุม BOJ ชู BLA, BCPG, KSL หุ้นเด่น
19 ม.ค. 2565

“ข่าวหุ้นธุรกิจออนไลน์” รวบรวมกลยุทธ์ลงทุนในสัปดาห์นี้ (17-21 ม.ค.2565) มานำเสนอ พร้อมปัจจัยที่ต้องติดตาม โดยครั้งนี้อ้างอิงข้อมูลจาก บล.โนมูระ พัฒนสิน ซึ่งระบุในบทวิเคราะห์ว่า สัปดาห์นี้ “Sideways/Down” โดยแนวต้านอยู่ที่ 1,682/1,689 จุด แนวรับอยู่ที่ 1,650/1,640 จุด
ขณะที่เดียวกันจับตาการรายงาน GDP ไตรมาส 4/2564 ของจีนวันที่ 17 ม.ค.Consensus คาดที่ 3.3% ลดลงจากไตรมาสก่อนหน้าที่ 4.9% ส่วนการประชุม BOJ 17-18 ม.ค. คาดว่าจะไม่มีการเปลี่ยนแปลงนโยบายการเงิน แต่แนะติดตามมุมมองเศรษฐกิจ
อีกทั้งเข้าสู่ช่วงรายงานงบกลุ่มธนาคาร (19-21 ม.ค. BBL, 20 ม.ค.: BAY, TTB, KKP , 21 ม.ค.: KBANK, SCB, KTB) Consensusคาดจะรายงานกำไรสุทธิไตรมาส 4/2564 รวมที่ 3.38 หมื่นลบ. โต 7.5% เทียบช่วงเดียวกันของปีก่อน ลดลง 17.9% เทียบไตรมาสก่อนหน้าโดย สาเหตุที่โต เทียบช่วงเดียวกันของปีก่อนจากสินเชื่อโตดี ขณะที่ค่าใช้จ่ายสำรองและค่าใช้จ่ายดำเนินงานลดลง ส่วนลดลง เทียบไตรมาสก่อนหน้ามาจากค่าใช้จ่ายดำเนินงานเพิ่มขึ้นตามฤดูกาล โดยเลือก SCB, TTB เป็น Best Picksจาก Theme นี้
โดย Real Sector Earnings Forecast: Consensus คาดจะรายงานกำไรสุทธิไตรมาส 4/2564 รวมที่ 1.78 แสนลบ. โต31.6%เทียบช่วงเดียวกันของปีก่อน โต 27.7% เทียบไตรมาสก่อนหน้าโดยโต เทียบช่วงเดียวกันของปีก่อนมาจากฐานที่ต่ำกว่าในปีก่อน เนื่องจากเป็นช่วงที่เกิด Covid-19 Third Wave ขณะที่เติบโต เทียบไตรมาสก่อนหน้าเนื่องจากในไตรมาส 3/2564 เป็นช่วงที่พึ่งเริ่มทยอยคลาย Lockdown ทำให้กิจกรรมทางเศรษฐกิจในไตรมาส 4/2564 ดำเนินได้ดีกว่า โดยเลือก GULF, ICHI, KCE, BLA, IVL เป็น Best Picks
นอกจากนี้เข้าใกล้เทศกาลจ่ายปันผลประจำปี 2564 และ ครึ่งหลังปี 2564 ราวเดือน มี.ค.-พ.ค.2565 ทีมกลยุทธ์จึงรวบรวมหุ้นที่คาดจะจ่ายปันผลช่วงครึ่งปี 2564 จากคาดการณ์ของ CNS เพื่อนำมาคัดสรรหุ้นปันผลเด่น สำหรับกลยุทธ์การลงทุนระยะ 1-2 เดือน แนะ High Yield &amp; Earnings Growth ได้คัดหุ้นปันผลเด่นครึ่งหลังปี 2564 จาก 1) หุ้นที่คาดว่าจะจ่ายเงินปันผล ครึ่งหลังปี 2564 สูงกว่า 2.3% และ 2) เป็นหุ้นที่มีปัจจัยพื้นฐานดี และอยู่ในจุดเหมาะสมในการเข้าซื้อ  ประกอบด้วย Big-Mid Cap: TISCO, TTB, LH, KKP, BBL และ Small Cap: MC, AP, SC, NER, SAT, BCP, TVO, ICHI, THANI
ด้านกลยุทธ์การลงทุน: ภาพรวมตลาดยังคงได้รับแรงกดดันจากแนวโน้มที่ Hawkish ของ FED ขณะที่ภายในยังต้องจับตาสถานการณ์การแพร่ระบาด ซึ่งแนวโน้มการเปลี่ยนแปลง นโยบายการเงินของ FED หนุนการ Rotation Growth to Value, Cyclical คงน้ำหนักการลงทุนในหุ้นที่ 60% เน้น 2022F Stock Picks: ADVANC, AMATA, GPSC, KBANK, KCE, MAKRO, SCB, TIDLOR
ส่วนหุ้นเด่นสัปดาห์นี้: แนะนำ BLA, BCPG, KSL โดย KSL แนะนำซื้อ ราคาเป้าหมาย 4.80 บาท ราคาน้ำตาลสูง 18 เซนต์ต่อปอนด์ บวกผลผลิตเพิ่ม หนุนกำไร และ BLA แนะซื้อ ราคาเป้าหมาย 50.00 บาท ชู 1 ในหุ้นที่ได้ประโยชน์จากวงจรดอกเบี้ยขาขึ้น ส่วน BCPG แนะนำซื้อ ราคาเป้าหมาย 19.60 บาท เป็นหุ้นในกลุ่ม Green Energy ที่ยัง Laggard